《可山席上》
宋代·胡仲弓

炉亭镇上坐书痴，不似山居得自怡。
倾竹叶杯延旧友，倚梅花树看新诗。
嚼来此味清于水，语对乡情甘似饴。
外此不须谈近事，相逢一笑且舒眉。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。